Forslag til RÅDETS AFGØRELSE om den holdning, som Den Europæiske Union skal indtage i Det Blandede EØS-udvalgvedrørende en ændring af bilag XX (Miljø) til EØS-aftalen /* COM/2012/0232 final - 2012/0115 (NLE) */





BEGRUNDELSE 1. BAGGRUND FOR FORSLAGET For at sikre den nødvendige retssikkerhed og ensartethed i det indre marked bør Det Blandede EØS-udvalg indarbejde al relevant EU-lovgivning i EØS-aftalen så hurtigt som muligt efter vedtagelsen. 2. RESULTAT AF HØRINGER AF INTERESSEREDE PARTER OG KONSEKVENSANALYSER Udkastet til afgørelse fra Det Blandede EØS-udvalg (der er vedlagt som bilag til forslaget til Rådets afgørelse) har til formål at ændre bilag XX (Miljø) til EØS-aftalen. Mere konkret skal der med denne ændring indarbejdes visse kommissionsforordninger om gennemførelse af direktiv 2007/2/EF om opbygning af en infrastruktur for geografisk information i Det Europæiske Fællesskab (INSPIRE). Direktiv 2007/2/EF blev indarbejdet i aftalen ved Det Blandede EØS-udvalgs afgørelse (EØS-udvalgets afgørelse) nr. 55/2010 af 30. april 2010[1]. Denne afgørelse trådte i kraft den 1. juli 2011. Kommissionens beslutning 2009/442/EF om gennemførelse af direktiv 2007/2/EF for så vidt angår overvågning og rapportering og Kommissionens forordning (EF) nr. 1205/2008 om gennemførelse af direktiv 2007/2/EF med hensyn til metadata blev indarbejdet i aftalen ved EØS-udvalgets afgørelse nr. 124/2010 af 10. november 2010[2]. Denne afgørelse trådte også i kraft den 1. juli 2011. EØS-udvalgets afgørelse nr. 55/2010 indeholder tilpasninger vedrørende visse frister, der er fastsat ved direktiv 2007/2/EF. Ifølge tilpasningerne vil disse frister løbe enten fra ikrafttrædelsen af EØS-udvalgets afgørelse, hvorved de tilsvarende gennemførelsesbestemmelser indarbejdes (EØS-udvalgets afgørelse nr. 124/2010), eller fra ikrafttrædelsesdatoen for EØS-udvalgets afgørelse nr. 55/2010. EFTA-staterne forklarede, at hvis tilpasningsteksten i EØS-udvalgets afgørelse nr. 55/2010 opretholdes, og der fastsættes en tilsvarende tekst for de nye EU-retsakter, der skal indarbejdes, vil de foranstaltninger, der skal gennemføres af EFTA-staterne, ikke længere have den samme kronologiske og logiske rækkefølge, som dem, der gennemføres af EU-medlemsstaterne. For at afhjælpe denne situation finder ETA-staterne, at det vil være nødvendigt at henvise til alle datoer og frister, der er fastsat i de relevante EU-akter, snarere end til ikrafttrædelsesdatoen for EØS-udvalgets afgørelser. For at tage hensyn til det forhold, at EØS-udvalgets afgørelse nr. 55/2010 blev vedtaget tre år efter selve direktivet, finder EFTA-staterne det endvidere hensigtsmæssigt, at der tilføjes en supplerende periode på tre år til alle de berørte datoer og frister, der er fastsat ved de pågældende EU-akter. 3. FORSLAGETS JURIDISKE ASPEKTER I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser. Kommissionen forelægger udkastet til Det Blandede EØS-udvalgs afgørelse til vedtagelse i Rådet som Unionens holdning. Kommissionen håber at kunne forelægge forslaget i Det Blandede EØS-udvalg snarest muligt. 2012/0115 (NLE) Forslag til RÅDETS AFGØRELSE om den holdning, som Den Europæiske Union skal indtage i Det Blandede EØS-udvalg vedrørende en ændring af bilag XX (Miljø) til EØS-aftalen RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 192, stk. 1, sammenholdt med artikel 218, stk. 9, under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde[3], særlig artikel 1, stk. 3, under henvisning til forslag fra Europa-Kommissionen, og ud fra følgende betragtninger: (1) Kommissionens forordning (EF) nr. 976/2009 af 19. oktober 2009 om gennemførelse af Europa-Parlamentets og Rådets direktiv 2007/2/EF for så vidt angår nettjenesterne[4] skal indarbejdes i EØS-aftalen. (2) Kommissionens forordning (EU) nr. 268/2010 af 29. marts 2010 om gennemførelse af Europa-Parlamentets og Rådets direktiv 2007/2/EF for så vidt angår Fællesskabets institutioners og organers adgang til medlemsstaternes geodatasæt og -tjenester på harmoniserede vilkår[5] skal indarbejdes i EØS-aftalen. (3) Kommissionens forordning (EU) nr. 1088/2010 af 23. november 2010 om ændring af forordning (EF) nr. 976/2009 for så vidt angår downloadtjenester og transformationstjenester[6] skal indarbejdes i EØS-aftalen. (4) Kommissionens forordning (EU) nr. 1089/2010 af 23. november 2010 om gennemførelse af Europa-Parlamentets og Rådets direktiv 2007/2/EF[7] skal indarbejdes i EØS-aftalen. (5) Kommissionens forordning (EU) nr. 102/2011 af 4. februar 2011 om ændring af forordning (EU) nr. 1089/2010 om gennemførelse af Europa-Parlamentets og Rådets direktiv 2007/2/EF for så vidt angår interoperabilitet for geodatasæt og ‑tjenester[8] skal indarbejdes i EØS-aftalen - VEDTAGET DENNE AFGØRELSE: Artikel 1 Den holdning, som Den Europæiske Union skal indtage i Det Blandede EØS-udvalg til den foreslåede ændring af bilag XX (Miljø) til EØS-aftalen, baseres på det udkast til Det Blandede EØS-udvalgs afgørelse, der er knyttet til nærværende afgørelse. Artikel 2 Denne afgørelse træder i kraft på dagen for dens vedtagelse. Udfærdiget i Bruxelles, den . På Rådets vegne Formand BILAG DET BLANDEDE EØS-UDVALGS AFGØRELSE Nr. af om ændring af bilag XX (Miljø) til EØS-aftalen DET BLANDEDE EØS-UDVALG HAR — under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og ud fra følgende betragtninger: (1) Bilag XX til aftalen blev ændret ved Det Blandede EØS-udvalgs afgørelse nr. …/… af …[9]. (2) Kommissionens forordning (EF) nr. 976/2009 af 19. oktober 2009 om gennemførelse af Europa-Parlamentets og Rådets direktiv 2007/2/EF for så vidt angår nettjenesterne[10] skal indarbejdes i aftalen. (3) Kommissionens forordning (EU) nr. 268/2010 af 29. marts 2010 om gennemførelse af Europa-Parlamentets og Rådets direktiv 2007/2/EF for så vidt angår Fællesskabets institutioners og organers adgang til medlemsstaternes geodatasæt og -tjenester på harmoniserede vilkår[11] skal indarbejdes i EØS-aftalen. (4) Kommissionens forordning (EU) nr. 1088/2010 af 23. november 2010 om ændring af forordning (EF) nr. 976/2009 for så vidt angår downloadtjenester og transformationstjenester[12] skal indarbejdes i EØS-aftalen. (5) Kommissionens forordning (EU) nr. 1089/2010 af 23. november 2010 om gennemførelse af Europa-Parlamentets og Rådets direktiv 2007/2/EF[13] skal indarbejdes i EØS-aftalen. (6) Kommissionens forordning (EU) nr. 102/2011 af 4. februar 2011 om ændring af forordning (EU) nr. 1089/2010 om gennemførelse af Europa-Parlamentets og Rådets direktiv 2007/2/EF for så vidt angår interoperabilitet for geodatasæt og ‑tjenester[14] skal indarbejdes i EØS-aftalen - VEDTAGET DENNE AFGØRELSE: Artikel 1 I bilag XX til aftalen foretages følgende ændringer: 1. Teksten til tilpasning a) og b) i punkt 1j (Europa-Parlamentets og Rådets direktiv 2007/2/EF) affattes således: "a) Hvad angår EFTA-staterne, omfatter de frister, der er fastsat i artikel 6, litra a) og b), og artikel 7, stk. 3, en supplerende periode på tre år. b) Hvad angår EFTA-staterne, omfatter de frister, der er fastsat ved artikel 21, stk. 2 og 3, og artikel 24, stk. 1, en supplerende periode på tre år." 2. Følgende tilpasning indsættes i punkt 1jb (Kommissionens beslutning 2009/442/EF): "Afgørelsens bestemmelser gælder i forbindelse med aftalen med følgende tilpasninger: a) Hvad angår EFTA-staterne, skal det år, der er angivet i artikel 11, stk. 2, andet afsnit, være det samme som det år, der er angivet i artikel 18, som tilpasset for EFTA-staterne. b) Hvad angår EFTA-staterne, omfatter den dato, der er fastsat i artikel 18 en supplerende periode på tre år." 3. Følgende punkt indsættes efter punkt 1jb (Kommissionens beslutning 2009/442/EF): "1jc. 32009 R 0976: Kommissionens forordning (EF) nr. 976/2009 af 19. oktober 2009 om gennemførelse af Europa-Parlamentets og Rådets direktiv 2007/2/EF for så vidt angår nettjenesterne (EUT L 274 af 20.10.2009, s. 9) som ændret ved: – 32010 R 1088: Kommissionens forordning (EU) nr. 1088/2010 af 23. november 2010 (EUT L 323 af 8.12.2010, s. 1). Forordningens bestemmelser læses ved anvendelsen af denne aftale med følgende tilpasning: Hvad angår EFTA-staterne, omfatter den dato, der er fastsat i artikel 4, en supplerende periode på tre år. 1jd. 32010 R 0268: Kommissionens forordning (EU) nr. 268/2010 af 29. marts 2010 om gennemførelse af Europa-Parlamentets og Rådets direktiv 2007/2/EF for så vidt angår Fællesskabets institutioners og organers adgang til medlemsstaternes geodatasæt og -tjenester på harmoniserede vilkår (EUT L 83 af 30.3.2010, s. 8). Forordningens bestemmelser læses ved anvendelsen af denne aftale med følgende tilpasning: Hvad angår EFTA-staterne, omfatter de frister, der er fastsat i artikel 8, en supplerende periode på tre år. 1je. 32010 R 1089: Kommissionens forordning (EU) nr. 1089/2010 af 23. november 2010 om gennemførelse af Europa-Parlamentets og Rådets direktiv 2007/2/EF for så vidt angår interoperabilitet for geodatasæt og -tjenester (EUT L 323 af 8.12.2010, s. 11) som ændret ved: – 32011 R 0102: Kommissionens forordning (EU) nr. 102/2011 af 4. februar 2011 (EUT L 31 af 5.2.2011, s. 13)." Artikel 2 Den islandske og den norske udgave af forordning (EF) nr. 976/2009, (EU) nr. 268/2010, (EU) nr. 1088/2010, (EU) nr. 1089/2010 og (EU) nr. 102/2011, der offentliggøres i Den Europæiske Unions Tidendes EØS-tillæg, er begge autentiske. Artikel 3 Denne afgørelse træder i kraft den …, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1*. Artikel 4 Denne afgørelse offentliggøres i Den Europæiske Unions Tidendes EØS-afsnit og EØS-tillæg. Udfærdiget i Bruxelles, den … På Det Blandede EØS-udvalg vegne Formand Sekretærer for Det Blandede EØS-udvalg [1] EUT L 181 af 15.7.2010, s. 23. [2] EUT L 58 af 3.3.2011, s. 82. [3] EFT L 305 af 30.11.1994, s. 6. [4] EUT L 274 af 20.10.2009, s. 9. [5] EUT L 83 af 30.3.2010, s. 8. [6] EUT L 323 af 8.12.2010, s. 1. [7] EUT L 323 af 8.12.2010, s. 11. [8] EUT L 31 af 5.2.2011, s. 13. [9] EUT L … [10] EUT L 274 af 20.10.2009, s. 9. [11] EUT L 83 af 30.3.2010, s. 8. [12] EUT L 323 af 8.12.2010, s. 1. [13] EUT L 323 af 8.12.2010, s. 11. [14] EUT L 31 af 5.2.2011, s. 13. * [Ingen forfatningsmæssige krav angivet.] [Forfatningsmæssige krav angivet.]